shōgun kan Tokugawa Yoshimune. An harong kan Tayasu harayo sa iba pang mga sanga nin kadete na nag-iirok sa Edo Castle, na namumuhay sa mas simpleng pagbuhay, mantang pigsusunod an ehemplo ni Yoshimune—sa mga tataramon ni Munetake, an pag-omaw kan panlalaking espirito (masuraoburi) kontra sa pambabaying espirito (taoyameburi). Ipigsuway man kaini an saiyang sadiring sanga huli sa mga nakaagi kaining pagsuway sa ambisyon politikal - an kagmukna kan grupo, si Munetake, nag-andam na magin tagapagmana kan saiyang ama alagad sya nalampasan kan pinakamatuang aki ni Yoshimune na si, Ieshige. Resulta kaini, si Sadanobu pinadakula na mag-andam bilang sunod na tagapagmana kan Shogun dawa sa hoben nya pa sanang edad. Nagin metikuluso asin pulido an ginibong pagtutukdo saiya, kairiba pa kaini an pagmemorya kan mga linyang hali ki Confucios, asin sa saiyang pagsoltero nabasa nya na asin namemorya an Kanon kan Confucianismo. Mantang nagkaka-edad sya, nagkaigwa pa nin kagabatan na sya na an magribay sa pagka-shogun huli ta an mga miembro kan Tayasu nagpopoon nang magkagaradan. Naggibo pa nin paagi an pamilya ni Sadanobu na sya na nanggad an magsunod na shogun alagad huli ki Tanuma Okitsugu, presenteng hepeng rōjū,  ini nabulilyaso.